Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 816

2. A kereskedelem-marketing, üzleti adminisztráció szakmai alapozó oktatás célja A kereskedelem-marketing, üzleti adminisztráció szakmai alapozó ismeretek és gyakorlatok oktatásának célja olyan ismeretrendszer és alkalmazható tudás kialakítása, amely megalapozza és formálja a szakmacsoportba tartozó szakképesítésekhez szükséges szemléletet. A szakmacsoport aktív tanulói magatartást és tanulási élményeket is eredményező bemutatásával: – felhívja a tanulók figyelmét a szakmacsoporthoz tartozó szakképesítések sajátosságaira, – felkelti a tanulók érdeklődését az egyes szakképesítések iránt, – bemutatja a pálya szépségét, nehézségeit, fejlődésének irányát, a munkaterületen dolgozók tevékenységét, – elősegíti a tanulók szakmaválasztását, egyéni életpályájuk reális megtervezését, – lehetőséget biztosít a szakmacsoport munkaköreihez szükséges magatartás, képesség kialakításához, a tanulási és szakmai motiváció fejlesztéséhez, megerősítéséhez, 2006/79/II. szám – kialakítja a tanulókban a pontos és minőségi munkavégzés igényét, a környezettel szembeni felelősségérzetet, – fejleszti a logikus gondolkodást, – bővíti a tanulók ismereteit környezetükről, kialakítja a tanulók önálló ismeretszerzésének igényét. A szakmai alapozó oktatás feldolgozása modulrendszerben történik. E kerettanterv a szakiskolák 10. osztályai számára a kereskedelem-marketing, üzleti adminisztráció szakmacsoportban ad ajánlást az iskolák számára a szakmai alapozó képzés tartalmára, időbeli tagolására, időkereteinek és arányainak a meghatározására. A tevékenységközpontú oktatás, a projektjellegű feldolgozási módszer alkalmazása elősegítheti a hátrányos helyzetű tanulók felzárkóztatását, motiválását, felkészítését a szakmaválasztásra. A kerettanterv rugalmas, moduláris struktúrájú, lehetőséget ad a helyi pedagógiai programban megfogalmazottak megvalósítására is.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes